આ તમામ ઋષિઓ દુર્યોધનને સીધો બોધ નથી આપતા. સાંપ્રત રાજકારણમાં પક્ષકાર થવું આ ઋષિઓને પસંદ નથી, છતાંસત્યને ગોપવવું પણ નથી. એટલે જ તેઓ અભિમાનને કારણે કેવી દશા થાય છે અને અભિમાનનો પરિત્યાગ કરવાથી શાં ફળો પ્રાપ્ત થાય છે તેની કથા કહે છે: પ્રસ્તુત બંનેકથામાં તથા દેવર્ષિ નારદ કહે છે એ ત્રીજી કથામાં મદોન્મત માનવી નું ગર્વ ખંડન થાય છે પણ પ્રાયશ્ચિત્ત પછી તેના માનની પુન:સ્થાપના પણ થાય છે. આ કથાઓ દ્વારા ત્રણે ઋષિઓ દુર્યોધન પણ પોતાના અભિમાનને ત્યાગી ગૌરવને પુન: સ્થાપે એ જ ઇચ્છે છે.